
Martfű Város Önkormányzata Képviselő-testületének 2/2013.(II.15.) önkormányzati rendelete egységes szerkezetbe foglalva legutóbbi módosítást tartalmazó önkormányzati rendelettel.


MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

4/2014. (II.28.) önkormányzati rendelete
az önkormányzat 2014. évi költségvetésének megállapításáról
Martfű Város Önkormányzatának Képviselő-testülete eredeti jogalkotói hatáskörében eljárva az Alaptörvény 32. cikk (2) bekezdésében foglalt eredeti jogalkotói hatáskörében eljárva az államháztartásról szóló 2011. évi CXCV. törvény 23. §-a valamint a helyi önkormányzatokról szóló 2011. évi CLXXXIX. törvény 111.§ (2) bekezdés felhatalmazása alapján eljárva, továbbá a Közalkalmazotti Tanács, a Közalkalmazottak jogállásáról szóló 1992. évi XXXIII. Törvény 6.§ (3) bekezdésében biztosított vélemények kikérésével a 2014. évi költségvetéséről az alábbi rendeletet alkotja:

1. Általános rendelkezések
1.§ A rendelet hatálya a Képviselő-testületre és szerveire, valamint az önkormányzati intézményekre terjed ki.
2.§ Martfű Város Önkormányzatánál az Önkormányzat, és irányítása alatt álló költségvetési szervek (továbbiakban: intézmények) az alábbi címet alkotják:
1. Marfű Város Önkormányzata
2. Martfűi Polgármesteri Hivatal

3. Játékvár Óvoda és Bölcsőde
4. Martfű Városi Művelődési Központ és Könyvtár

5. Martfű Város Önkormányzata Gyermekjóléti és Szociális Szolgáltató Központ
2. A költségvetés főösszegei
3.§
 (1)
 A Képviselő-testület Martfű Város Önkormányzata 2014. évi összevont költségvetése
a) kiadási főösszegét
1 108 804 e Ft-ban
1. költségvetési kiadások összegét
1 108 804 e Ft-ban
2. finanszírozási célú kiadások összegét
0 e Ft-ban
b)
költségvetési bevételeinek összegét
929 986 e Ft-ban
c)
költségvetési bevételek és a kiadások egyenlegét 
178 818 e Ft-ban
1. működési célú összegét (hiány)
11 511 e Ft-ban
2. felhalmozási célú összegét (hiány)
167 307 e Ft-ban
állapítja meg.
(2) A Képviselő-testület az (1) bekezdés c) pontjában szereplő költségvetési hiány finanszírozásának módját az alábbiak szerint hagyja jóvá:

a) a hiány belső finanszírozása az előző évek pénzmaradványának 

1. működési célú igénybevételével 
0 e Ft
2. felhalmozási célú igénybevételével 
178 818 e Ft
(3) Az önkormányzati bevételi főösszeg forrásonkénti megbontását az 1. melléklet, az intézményenként részletezett bevételeket a 2. melléklet tartalmazza. 

(4) A Képviselő-testület a kiadások előirányzatait intézményenként előirányzat csoportok, kiemelt előirányzatok bontásban a 3. melléklet szerint hagyja jóvá.

(5) Az önkormányzat költségvetési létszámkeretét a Képviselő-testület a 3. mellékletben foglalt intézményi részletezés szerint mindösszesen 223 főben állapítja meg.

(6) A Képviselő-testület az önkormányzati intézmények költségvetési támogatását 514 194 e Ft-ban határozza meg a 4. melléklet szerinti részletezettségben.
4.§ A Képviselő-testület az Önkormányzat 2014 évi költségvetési bevételeit és költségvetési kiadásait kötelező feladatok, önként vállalt feladatok szerinti bontásban az 5. melléklet szerint hagyja jóvá. 
5.§ A működési és felhalmozási célú bevételek és kiadások 2014. évi mérlegét a Képviselő-testület a 6. mellékletben részletezettek szerint fogadja el.
6.§ A Képviselő-testület az önkormányzatnál keletkező költségvetési többlet felhasználásáról, illetve hiány kezeléséről saját hatáskörben határoz. A hitelállomány alakulását a 7. melléklet tartalmazza.

7.§ Az Önkormányzatnál 2014. évben megvalósuló európai forrásból finanszírozott programokat, projekteket a 8. melléklet tartalmazza.
8.§ A Képviselő-testület az önkormányzat felhalmozási jellegű kiadásait beruházási feladatonként és felújítási célonként a 9. mellékletben foglaltak szerint hagyja jóvá.

9.§ (1) Tájékoztató jelleggel a rendelet mellékletét képezi továbbá: 

a)  10. melléklet: a 2014. évi költségvetés számviteli mérlege,

b)  11. melléklet: az önkormányzat 2014. évi közvetett támogatásai,
c)  12. melléklet: a többéves elkötelezettséggel járó kiadásokról, 

d)  13. melléklet: a Martfű Város Önkormányzatának 2014. évi előirányzat-felhasználási ütemterve,

e)  14. melléklet: a Martfű Város Önkormányzatának 2014. évi pénzügyi likviditási ütemterve,

f)  15. melléklet: a település „Környezetvédelmi Alap” felhasználása,
g)  16. melléklet: az Önkormányzat költségvetési kiadásai,
h)  17. melléklet: Polgármesteri Hivatal kiadásai, 

i)  18. melléklet: a fedezettel nem rendelkező kiadások.
3. A gazdálkodás sajátos szabályai
10.§ A civil szervezetek támogatását 1.600 e Ft-ban, a sport támogatását a Képviselő-testület 14.000 e Ft-ban határozza meg, és felhatalmazza az Oktatási, Művelődési és Sport Bizottságot a felosztásra történő javaslat kidolgozására.
11.§ Az Önkormányzat a Szervezeti és Működési Szabályzatában foglaltaknak megfelelően az Egészségügyi Szolgáltatókkal (vállalkozó orvosok) kötött megállapodás alapján ellátja az egészségügyi feladatokat.
12.§ (1) Az önállóan működő intézmények vezetőit a Polgármesteri Hivatal - a gazdálkodással kapcsolatos munkamegosztás és felelősségvállalás rendjéről létrejött megállapodás alapján - havi rendszerességgel tájékoztatja az intézmény költségvetési előirányzatainak időarányos teljesítéséről.

(2) Az intézményvezetők kérésére egyes előirányzatok teljesítésének alakulásáról esetenkénti tájékoztatást is köteles nyújtani.
13.§ (1) Martfű Város Önkormányzata Képviselő-testületének a Helyi Vállalkozásfejlesztési Alapról szóló 1/2011. (I. 28.) önkormányzati rendelete 3. § (1) bekezdése alapján az Alap felhasználásáról év közben a Városfejlesztési, Környezetvédelmi és Turisztikai Albizottság javaslatára a Képviselő-testület dönt. 

(2)  Helyi Vállalkozásfejlesztési Alap 2014. évi nyitó egyenlege 2 497 075 Ft.
14.§ Az iparűzési adó rendeletben meghatározottak alapján az iparűzési adó egy százalékának 2014. évi felhasználására előirányzott önkormányzati célok megjelölése az alábbiak lehetnek:
a)  Helyi Vállalkozásfejlesztési Alap

b)  Művelődési Központ és Könyvtár működésének támogatása

c)  Helyi közlekedés fejlesztése (közlekedésbiztonság javítása, jelzőtáblák kihelyezése, cseréje, járda felújítás, utak kátyúzása, kerékpárút építése)
15.§ (1) A közalkalmazottak 2014. január 1-jei bérbesorolását a Képviselő-testület a 2013. évi CCXXX. törvény Magyarország 2014. évi központi költségvetéséről  7. számú mellékletében megállapított és ez alapján módosított fizetési osztályok első fizetési fokozata szerinti garantált illetmények havi összegei, a fizetési fokozathoz tartozó szorzószámok alapján, valamint 2011.évi CXC. törvény a nemzeti köznevelésről 7. számú melléklete alapján hagyja jóvá.
(2)  A köztisztviselők illetményalapját 2014. január 1-jétől 38.650,-Ft-ban, a felsőfokú és a középfokú iskolai végzettségű köztisztviselők illetménykiegészítését egységesen 10%-ban határozza meg a 2011. évi CXCIX törvény 132.§-a, valamint a 234.§ (3) c.) és 4) bekezdése, alapján a Képviselő-testület.
(3) A Képviselő-testület a köztisztviselők 2013. évi CCXXX. törvény 54.§-a szerinti Cafetéria juttatását a 249/2012. (VII.31.) kormányrendelet 9. §-a figyelembevételével 200.000 Ft összegben hagyja jóvá. A keretösszeg tartalmazza a munkaadó által fizetendő járulékok összegét is.
16.§. Az év során keletkező szabad pénzeszközök az Önkormányzat bankszámláját vezető pénzintézeténél történő rövid lejáratú lekötéséről a polgármester dönt.
4. Önkormányzati tartalékok és előirányzatok módosítása
17.§ (1) A pénzügyi tartalékokkal a rendelkezés jogát és felosztását a Képviselő-testület gyakorolja.

(2) A Képviselő-testület által jóváhagyott előirányzatok és költségvetési létszámkeretek közötti átcsoportosítás a Polgármester előterjesztése alapján a Képviselő-testület hozzájárulásával történhet.
(3) Az intézmények előirányzaton felüli bevételének, illetve előző évi pénzmaradványának felhasználásáról a költségvetési szerv javaslatainak figyelembe vételével a Képviselő-testület dönt. 

A pénzmaradványból, illetve az előirányzat-maradványból a költségvetési szervet nem illeti meg:

a)  a végleges feladatelmaradás miatti összeg,

b)  meghatározott célra rendelkezésre bocsátott összegek,

c)  amelyet a tárgyévben év közben engedélyezett létszámnövekedéssel összefüggésben jóváhagyott előirányzat-növekedésből nem használt fel a létszámfeltöltés teljes vagy részleges elmaradása miatt, illetve azt nem használták fel,

d)  a gazdálkodási szabályok megsértéséből származó maradvány.
(4) Az önkormányzat és intézményeinek a bevételi többletfelhasználását, illetve a hiány pótlásának a módját a Képviselő-testület határozza meg. 
(5) A Képviselő-testület felhatalmazza a polgármestert a céltartalékok felhasználásához kapcsolódó kiadási előirányzatok módosítására.
(6) Tartalék felhasználására az (5) bekezdés szerinti előirányzat-átcsoportosítás elrendelését követően kerülhet sor.

18.§ (1) A költségvetési rendelet módosítására az Áht 34.§ (5) bekezdése alapján, valamint szükség szerint kerül sor.
(2) A polgármester az Önkormányzat várható bevételei, és az időszak elején rendelkezésre álló pénzkészlet együttes összegének alapulvételével a teljesíthető kiadásokról havi ütemezésű finanszírozási tervet készít a költségvetési rendelet elfogadásával egy időben, melyet minden előirányzat-módosítás alkalmával aktualizál. 

(3) A polgármester a forrásfelhasználásról az előirányzat mértékéig jogosult dönteni. Döntéséről a Képviselő-testületet a félévi, a III. negyedévi tájékoztatóban, valamint az év végi beszámolóban tájékoztatja.
5. Intézmények előirányzatának módosítása

19.§ (1) A harmadik negyedévi tájékoztató után felül kell vizsgálni az intézmények működési kiadásainak teljesítését, különös tekintettel az áremelkedésekre és a jogszabályi módosításokból származó többletkiadásokra. Ennek megfelelően az intézménynek kezdeményeznie kell a szükséges előirányzat módosítását.
(2) Az intézmények a közhatalmi bevételek, intézményi működési bevételek és felhalmozási bevételek módosított előirányzatán felüli többletbevételüket a Képviselő-testület előzetes engedélyével használhatják fel. Az intézmények a többletbevétel felhasználására irányuló kérelmüket a polgármesterhez nyújtják be. A Képviselő-testület a többletbevétel felhasználásának engedélyezéséről a költségvetési rendelet módosítása során dönt.

(3) Az intézmények a személyi juttatások előirányzatának átmeneti megtakarítása terhére tartós kötelezettséget nem vállalhatnak. A személyi juttatások előirányzata felett kötelezettségvállalási jogkörrel rendelkező intézmény vezetője – e jogkörében eljárva – a Képviselő-testület döntésével megvalósuló feladatváltozás miatt megüresedett álláshelyeket nem töltheti be, az ehhez kapcsolódóan jelentkező megtakarításokat még átmenetileg sem használhatja fel.

(4) Az intézmények a személyi juttatások, a munkaadókat terhelő járulékok és a szociális hozzájárulási adó előirányzatain jelentkező maradvány összegének más kiemelt előirányzatra való átcsoportosítását kezdeményezhetik, azonban a megtakarítások a hatályos jogszabályokat figyelembe véve csak együtt, egymással arányosan módosíthatóak.

(5) Minden olyan esetben, ahol a jogszabály nem alanyi jogon járó illetménypótlékról, illetménykiegészítésről és kereset-kiegészítésről, valamint juttatásokról rendelkezik, az intézmény vezetője annak megállapítása előtt – a fedezet biztosítása érdekében – köteles a polgármester előzetes hozzájárulását kérni. A polgármester az átcsoportosítás fedezetét az általános tartalék című előirányzat terhére biztosítja.
6. Záró rendelkezések

20.§ A Képviselő –testület a költségvetési rendeletet Martfű Város önkormányzatának 2014. évi átmeneti gazdálkodásáról szóló 41/2013. (XII. 06.) önkormányzati rendelet felhatalmazása alapján beszedett bevételek és teljesített kiadások előirányzatának rendeletbe való beépítésével fogadja el.
21.§ (1) Ez az önkormányzati rendelet kihirdetését követő napon lép hatályba.
(2) E rendelet rendelkezéseit 2014. január 1. napjától kell alkalmazni.

Dr. Kiss Edit
Szász Éva
polgármester
jegyző

